Diari Oficial de la Generalitat Valenciana


Sumari del DOGV 3656, del 30-12-1999 (1999/10589)

REIAL DECRET 1.885/1999, de 3 de desembre, sobre canvi de titularitat de la Comunitat Valenciana a l'administració de l'Estat del tram de la carretera CV-90, Crevillente-Benijófar, des de la intersecció amb la N-340 (enllaç de Catral-San Felipe Neri) fins la intersecció Benijófar-San Miguel de Salinas.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/rd/1999/12/03/1885/dof/vci/html**

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10989


Data del document
:   03-12-1999

Organisme emissor
:   Ministeri de Foment

Tipus de document
:   Reial decret

Descriptors 

:   * Crevillent
    * Benijófar
    * cultura regional
    * propietat immobiliària
    * legislació
    * xarxa de carreteres

REIAL DECRET 1.885/1999, de 3 de desembre, sobre canvi de titularitat de la Comunitat Valenciana a l'administració de l'Estat del tram de la carretera CV-90, Crevillente-Benijófar, des de la intersecció amb la N-340 (enllaç de Catral-San Felipe Neri) fins la intersecció Benijófar-San Miguel de Salinas. [1999/10638]
  
La Llei 25/1988, de 29 de juliol, de carreteres, en el seu article 4, estableix que la xarxa de carreteres de l'Estat podrà modificar-se mitjançant reial decret, a proposta del Ministeri de Foment, per canvi de titularitat de les carreteres existents en virtut d'acord mutu de les administracions públiques interessades.
  
L'Ordre de 26 de maig de 1997, del Ministeri de Foment, declara urgent i d'excepcional interès públic la construcció de l'autopista de peatge Alacant-Cartagena, la inversió de la qual es dirigeix als potencials turístics, agrícoles i tecnològics de la zona amb un sistema de ciutats i una densitat de població pròxims als estàndards europeus.
  
El Ministeri de Foment i la Comunitat Valenciana es troben interessats a possibilitar la utilització del tram Crevillente-Benijófar de la carretera autonòmica CV-90, com una de les calçades de la futura autopista de peatge.
  
En conseqüència, escau portar a terme el canvi de titularitat, de la Comunitat Valenciana a l'àmbit de l'administració de l'Estat, de la carretera CV-90 Crevillente-Benijófar, des de la intersecció amb la N-340 (enllaç de Catral-San Felipe Neri), fins la intersecció Benijófar-San Miguel de Salinas, i l'alta corresponent de la carretera esmentada en el Catàleg de la Xarxa de Carreteres de l'Estat.
  
Les administracions públiques interessades adoptaran l'acord oportú.
  
En virtut d'això, a proposta del Ministeri de Foment i la deliberació prèvia del Consell de Ministres, en la reunió del dia 3 de desembre de 1999,
  
DECRETE
  
Article 1
  
S'aprova l'acord adoptat pel Ministeri de Foment i la Comunitat Valenciana sobre el canvi de titularitat d'un tram de la carretera autonòmica CV-90.
  
En conseqüència, passa a ser titularitat de l'Estat el tram Crevillente-Benijófar de la carretera CV-90, anteriorment de titularitat de la Comunitat Valenciana.
  
Article 2
  
Queda inclòs en el Catàleg de la Xarxa de Carreteres de l'Estat el tram de la carretera CV-90, comprés entre l'enllaç de la Catral-San Felipe Neri i la intersecció amb la carretera CV-940 (de Benijófar-San Miguel de Salinas). S'afegeix a aquest tram la longitud a ocupar per l'àrea de servei prevista en el patrimoni de l'Estat.
  
DISPOSICIÓ FINAL ÚNICA
  
El present reial decret serà publicat simultàniament en el Boletín Oficial del Estado i en el Diari Oficial de la Generalitat Valenciana, i adquirirà vigència a partir de la seua publicació.
  
Madrid, 3 de desembre de 1999.
  
El ministre de Foment,
  
RAFAEL ÁRIAS-SALGADO MONTALVO


Còpia Permalink ELI